สวัสดีค่ะ คุณอาการแรก มีเส้นสีน้ำตาลเล็กๆหลายเส้น ที่เล็บ แนวตรงจากโคนถึงปลาย เป็นหลายเล็บส่วนมากเป็นที่นิ้วโป้ง และมีอาการกล้ามเนื้อกระตุกบ่อยครั้ง ทั้งที่แขน ขา ลำตัว เท้า ไม่ทราบว่าเป็นอาการเกี่ยวกับระบบประสาท หรือป่าวค่ะ หรือว่าร่างกายขาดอะไรค่ะ
สวัสดีค่ะ ทั้งสองอาการนี้น่าจะไม่เกี่ยวข้องกันโดยตรงค่ะโดยอาการมีเส้นน้ำตาลที่เล็บนั้นอาจเกิดจากเม็ดสีที่สร้างขึ้นผิดปกติใต้เล็บแบบไม่ใช่เนื้อร้าย เลือดออกใต้เล็บหลังเกิดอุบัติเหตุ หรือมะเร็งของเซลล์ที่สร้างเม็ดสีซึ่งอยู่ใต้เล็บ โดยในกรณีที่เป็นเนื้อร้ายรอยจะค่อยๆขยายกว้างออก และอาจลามไปที่ผิวหนังของนิ้ว หรือกลายเป็นก้อนเนื้อนูนขึ้นมา เล็บจะเปราะและแตกตามมา การรักษาคือการผ่าตัดเอาส่วนที่เป็นมะเร็งออกส่วนกล้ามเนื้อกระตุกนั้นอาจเกิดจากการใช้งานผิดท่า หรือการขาดเกลือแร่ในเลือดบางชนิด แต่หากสุขภาพดี รับประทานอาหารครบ 5 หมู่ ก็มีโอกาสเกิดน้อยแนะนำพบแพทย์เพื่อตรวจร่างกายเพิ่มเติมทั้งสองระบบอย่างละเอียดอีกครั้งค่ะ